text: কলম্বিয়া: পথচারীদের দৃষ্টিতে যানবাহন ধর্মঘট · Global Voices বাংলা ভার্সন
  কলম্বিয়া: পথচারীদের দৃষ্টিতে যানবাহন ধর্মঘট
  অনুবাদ প্রকাশের তারিখ 11 মার্চ 2010 19:07 GMT
  পহেলা মার্চে শুরু হওয়া শহর জুড়ে ব্যাপক যানবাহন ধর্মঘট তিন দিনে গড়ালে তা বোগোটা শহরকে পক্ষাঘাতগ্রস্ত করে ফেলে এবং এই পরিস্থিতি ধারণ করেছে নাগরিকদের তোলা বিভিন্ন ভিডিও। তারা হেঁটেছেন, সাইকেলে চড়েছেন, অপরের গাড়িতে বা পিক আপ ট্রাকের পিছনে উঠছেন যাতে তাদের কাজের জায়গার কাছাকাছি যাওয়া যায়। শুধু যে পরিবহন ব্যবস্থা কাজ করছিল তা হল ট্রান্সমিলিনিও কেন্দ্রীয় বাস সিস্টেম। ট্যাক্সি চালকরাও ধর্মঘটে অংশগ্রহন করলে এই বাস সিস্টেমও বিশাল যাত্রীদের বোঝা নিতে পারেনি।
  ধর্মঘটের সময়ে সব থেকে বেশী নিরাশাজনক ছিল যে ধর্মঘটের সময়ে কাজ করা সব থেকে বড় যাতায়াত ব্যবস্থার (ট্রান্সমিলিনিও) সেবা পাওয়ার জন্য অতিরিক্ত বড় লাইন, পর্যাপ্ত বাসের অভাবে শহরের বিভিন্ন স্থান থেকে যাতায়াতে অসুবিধা আর বাস যেগুলো স্টেশনে থেমেছে সেখানে এতো লোকে অপেক্ষা করছিল যে শান্তিমতো কেউ বাসে চড়তে পারেনি।
  প্রুবাসিয়োপাব্লিকো দ্বারা ধারণ করা এই ভিডিও বাসের ভেতর থেকে এই চিত্র দেখাচ্ছে – যখন এটি একটি স্টেশনে ঢুকছে:
  স্টেশনের ভিতরের পরিস্থিতি আরো গুরুতর ছিল। ট্রান্সমিলিনিও সিস্টেম যেটার উপর সচরাচর অভিযোগ আসে যে অফিস ছুটির সময়ে তাদের সর্বোচ্চ ধারণ ক্ষমতা পুরণ হয়ে যায় এবং অতিরিক্ত যাত্রী নিতে পারে না – এখন সারা দিন তারা ওই সর্বোচ্চ ধারণক্ষমতায় চলছিল। এই ভিডিও ভীররেই স্টেশনকে দেখাচ্ছে ধর্মঘটের সময়ে:
  এবং এই ভিডিওতে একই স্টেশন দেখা যাচ্ছে ভীড় ছাড়া।
  নীচের ভিডিওটি একজনের করা যিনি একটি দূর্ঘটনা ধারণ করছিলেন, কিন্তু ১:৪০ মিনিটে আপনারা একটা হ্যাচব্যাক গাড়ি দেখতে পাবেন যারা মানুষকে কাজে নিয়ে যাচ্ছে যেখানে কিছু যাত্রী গাড়ির পিছনেও বসে আছেন:
  আন্দ্রেস হেরনান্দেজ গডোয় (টুইটারে @আন্দ্রেসগডোয়) এখানে মোবাইলের একটি ছবি আপলোড করেছেন একটা ট্রাকের যেটার উইন্ডশিল্ডে এরই মধ্যে একটা সাইন আছে লেখা তার 'রুট' যাতে বাসের বদলে মানুষ যেতে পারে:
  ছবি আন্দেস হেরনান্দেজ গডোয় এর সৌজন্যে
  জায়ের আন্দ্রেস মোরেনো (@বুদামোরেনো) আরো অন্যান্য ছবি আপলোড করেছেন যেমন ট্রান্সমিলেনো স্টেশনের লম্বা লাইন, যা মাঝে মাঝে ৮ মানুষ সমান চওড়া হয়ে যাচ্ছে আর শত শত মিটার লম্বা, এটার মতো, বা পরেরটার মতও যেখানে যাত্রীরা বাস আসার প্লাটফর্মে ভিড় করে আছেন, জীবনের ঝুঁকি নিয়ে।
  যাতায়াতের জটিলতা এই ধর্মঘটের একমাত্র অসুবিধা না: রায়ট ও ভাংচুর হয়েছে আর মানুষ পাথর, লাঠি ছুঁড়ে মারছে যেসব বাস ধর্মঘট ভাঙ্গছে তাদের দিকে – ব্যবসা আর বাড়ি লুট করে কিছু মানুষ এই কয়দিন থেকেছে। রেডিও সান্তা ফে অনুসারে মনে হচ্ছে এ জন্যে বাচ্চাদের ২.৫ থেকে ৫ ইউএস ডলার দেয়া হয়েছে বিক্ষোভকারীদের দ্বারা।
  ভায়োলেটা স্পিক্স ব্লগে, সরকারী যানবাহনের ব্যবহারকারী একজন ধর্মঘটের কথা বলেছেন, আর বলেছেন বাস চালকদের ধর্মঘটের কারণ ও নাগরিকদের উপরে এর প্রভাব:
  Además, si los señores conductores están exigiendo (hasta donde tengo entendido) mejores tarifas, pues nosotros, que somos los que las tenemos que pagar, exigimos que nos den un buen trato, porque a parte de todo, muchas veces el irrespeto por el pasajero es increíble…
  তো, জনাব বাস চালকরা যদি দাবি করেন (যদি আমি ঠিক বুঝি) ভালো ভাড়া, তাহলে আমরা, যারা বেশী ভাড়া দেব, দাবি করছি যে তারা যেন আমাদের সাথে ভালো ব্যবহার করেন, কারন এটা যদি যথেষ্ট না হয়, যাত্রীদেরকে এতো বার যে অসম্মান দেখান হয়েছে তা বিস্ময়কর।
  এল তিয়েম্পো সংবাদপত্র যেসব যাত্রী ধর্মঘট আর এর সমস্যার সম্মুখীন হয়েছেন তাদের কাছ থেকে গল্প সংগ্রহ করেছেন: সন্তানসম্ভাবা নারী যে কাঁদানে গ্যাসে আক্রান্ত, কর্মীদেরকে ৪-৫ ঘন্টা হাঁটতে হচ্ছে কাজে যাওয়ার জন্য, অন্যদের মাঝরাত্রে তাদের সাইকেলে করে যেতে হয়েছে বাড়িতে পৌঁছানোর জন্য, একজন নারী যাকে যাতাযাতের জন্য গরুর ট্রাকে কেবলমাত্র যে উঠতে হয়েছে আর শুধু যে অসম্মানের সম্মুখীন হতে হয়েছে তাই না তার সেল-ফোনও চুরি হয়েছে।